Stan Laurel
Laurel syntyi 16. kesäkuuta 1890 isovanhempiensa kotona Ulverstonissa, Englannissa. Hän oli toiseksi vanhin viidestä sisaruksesta. Hänen isänsä A.J. Jefferson teki erinäisiä töitä teattereissa, ja hänen äitinsä oli näyttelijä. Laurel eli isovanhempiensa kanssa kuusivuotiaaksi asti, muutti sitten isänsä luokse ja aloitti koulun. Teatteri viehätti häntä jo lapsena.
Andrew Clarke (näyttelijä)
Andrew Clarke (s. 1954 Adelaide) on australialainen näyttelijä ja entinen divisioonatason jalkapalloilija sekä liikunnanopettaja, joka tunnetaan parhaiten televisiorooleistaan. Clarke aloitti näyttelijän uransa teatterissa, esiintyen muun muassa Macbethissä sekä monissa muissa näytelmissä. Hän on näytellyt useissa merkittävissä elokuvissa sekä televisiosarjoissa. Parhaiten hänet tunnetaan Matt McGregorin roolista television draamasarjassa Lumisen virran mies ("Snowy River: The McGregor Saga"). Hänen muihin televisiorooleihinsa kuuluvat myös saippuasarjaesiintymiset sekä minisarjat. Clarke voitti Logie Awardin rooleistaan minisarjoissa "Anzacs" ja "Sword of Honour". Palkinto myönnetään Australiassa suosituimmalle minisarjojen näyttelijälle.